title: Paz de Westfalia
text: Se conoix en con o nombre de Paz de Westfalia u (impropiament) Tractau de Westfalia u Tractaus de Westfalia a un conchunto de tractaus internacionals sinyaus entre mayo y octubre de 1648 en as ciudatz d'Osnabrück y Münster, con os qualos rematoron d'una man a Guerra d'as Trenta Anyadas (1618-1648) en o Sacro Imperio Romano Chermanico y, d'atra man, a Guerra d'as Ueitanta Anyadas (1568-1648) entre Espanya y as Provincias Unidas.
  
  En as negociacions y en as sinyaturas d'os tractaus prenió parte Ferrando III d'o Sacro Imperio Romano Chermanico, en representación d'os Habsburgo, y yeran representaus Espanya, o reino de Francia, Suecia y as Provincias Unidas, amás d'os suyos respectivos aliaus entre os prencipes y ciudatz libres d'o Sacro Imperio Romano Chermanico.
  
  Os tractaus concretos que se i encluyen son:
  
   Paz de Münster, sinyada entre as Provincias Unidas y o Reino d'Espanya o 30 de chinero de 1648, ratificada o 15 de mayo.
   Dos tractatos complementarios d'o 24 d'octubre de 1648:
   Tractau de Münster, entre o Sacro Imperio Romano Chermanico y Francia, amás d'os suyos respectivos aliaus.
   Tractau d'Osnabrück, entre o Sacro Imperio Romano Chermanico y Suecia, amás d'os suyos respectivos aliaus.
  
  Iste conchunto de tractaus gosan considerar-se como l'alazet d'a muderna diplomacia, y establioron una nueva situación politica en Europa Central, basada en o concepto d'estau sobirán, y tenioron fundas conseqüencias en a Historia d'Europa.
  
  Antiparte, cal parar cuenta que ta bells historiadors tamién fa parte d'ixe conchunto de tractaus, encara que son deseparaus en o tiempo, o Tractau d'os Pireneus de 1659 entre Espanya y Francia.
  
  Vinclos externos 
   
    Texto d'o Tractau de Münster .
    Texto d'o Tractau de Münster (Universidat de Yale).
    Textos d'os tractaus d'a Paz de Westfalia.
    A Paz de Wesffalia.
    Mapa d'Alemanya dimpué d'a Paz de Westfalia.
    Texto completo d'o Tractau d'Osnabrück.
    Texto completo d'o Tractau de Münster.
  
  Tractaus de 1648
  Guerra d'as Trenta Anyadas
  Guerra d'as Ueitanta Anyadas
  Tractaus d'Espanya
  Tractaus de Francia
  Tractaus d'os Países Baixos
  Tractaus d'o Sacro Imperio Romano Chermanico
  Tractaus de Suecia
  
  hu:Harmincéves háború#A vesztfáliai béke